প্রেস বিজ্ঞপ্তি ॥ নির্দলীয় নিরপেক্ষ তত্ত্বাবধায়ক সরকারের অধীনে নির্বাচনের দাবিতে ও সারাদেশে মামলা হামলার প্রতিবাদে দেশনেত্রী বেগম খালেদা জিয়ার আহবানে ২০ দলীয় জোটের ঢাকা অব্যাহত অবরোধ-হরতালের সমর্থনে নবীগঞ্জে এক বিক্ষোভ মিছিল অনুষ্ঠিত হয়েছে। মিছিলটি নবীগঞ্জ পৌর বিএনপির সাধারণ সম্পাদক নাজমুল ইসলামের নেতৃত্বে শহরের প্রধান প্রধান সড়ক প্রদক্ষিণ শেষে নতুন বাজার মোড়ে এক সমাবেশে মিলিত হয়। থানা বিএনপির সিনিয়র সহ-সভাপতি শরফরাজ চৌধুরীর সভাপতিত্বে ও পৌর ছাত্রদলের সিনিয়র যুগ্ম আহবায়ক জহিরুল ইসলাম সোহেল এর পরিচালনায় সমাবেশে অন্যান্যের মধ্যে বক্তব্য রাখেন পৌর বিএনপির সাধারণ সম্পাদক নাজমুল ইসলাম, নবীগঞ্জ পৌর বিএনপির সাবেক আহবায়ক তৌহিদুল ইসলাম চৌধুরী, আলাউর রহমান, পৌর বিএনপির যুগ্ম সাধারণ সম্পাদক আনোয়ার হোসেন মিটু, থানা বিএনপির সাবেক সাংগঠনিক সম্পাদক গোলাম ইয়াজদানি শামিম, ...